Odense Adresse-Contoirs Efterretninger, 1833-06-03
Frankerig. Garantien for 20 Millioner af det græske Laan antoges den 22 Mai af de Deputerede med 175 imod 112 Stemmer, efterat alle Amendementer vare forkastede, og Ministrene kunne saa meget meere lykønske sig til denne Seier, som deres Existents efter deres egen Tilstaaelse beroede herpaa. Man tilskriver det især Hertugen af Broglis holdte Tale, der fandtes saa mesterlig, at han for samme modtog Lykønskninger selv af Kongen, Grev Pozzo di Borgo o. Fl. Han gjennemgik der de sidste 10 Aars Historie, for at vise, hvor langt bedre Grækenland var tjent med en Souverain, end med en republikansk Forfatning. Det var, som han viste, ikke 20 Millioner, men kuns de aarlige Renter til 5 pCt. og 1 pCt. Afdrag, altsaa 1,200,000 Fr., hvortil Frankerig forpligter sig. Ogsaa gik han den Jndvending imøde, at Grækenland, naar det først fik Rolighed, ikke skulde være istand til at tilbagebetale Laanet. De vigtigste af de foreslaaede Amendementer var Hr. Merilhous, som gik ud paa, at udsætte Kammerets Beslutning, indtil Russerne havde rømmet Tyrkiet." Hr. Mauguin bemærkede, at Ministrene selv ofte have sagt, at Frankerigs Gods og Blod kun tilhører Frankerig. "Men - spurgte han - hvilken Rolle lader Man og spille, Vi indtage Antverpen, for at tvinge Kongen af Nederlandene til Fred, og han bereder sig endnu stedse til Krig. Vi love Sultanen at staae ham bi naar han vilde opgive Ruslands Hielp, og alligevel antager han den Vi befale Jbrahim at standse sin Marsch, og alligevel rykker han frem og Russerne lande ved Konstantinopel. Vil Ministeriet endnu foresnakke os om vor Jndflydelse paa Europas Skjebne? Nei, det har andre Bekymringer. Det søger at berolige Europa for Frankerigs revolutionaire Tendents, og til den Ende driller og forfølger det alle Patrioter; men Politiken kjender ingen Hensyn; derfor ændse de fremmede Kabinetter ikke vor Forekommenhed, endskjøndt de nok vide at profitere deraf." Hr. Merilhou bebreidede ligeledes Ministrene, at de vilde gjøre de Deputeredes Kammer til en Forsamling af Stumme. "Siden Russerne ere landede ved Konstantinopel - sagde han - siden Sultanen har holdt Mynstring over russiske Tropper, gives der kun een Hersker i Østen, Mahmud og Otto ere nedsjunkne til blotte Hospodarer. Ved at give Grækerne vore Penge, sætte vi Russerne istand til at udføre deres Planer." Hr. Dupin gav ved denne Leilighed et nyt Beviis paa sin Karakteer; thi hvor meget han forud havde deklameret imod hiin Garantie, oplod han ikke sin Mund, hvorfor Man har ladet ham undgielde ved et bittert Karrikatur. Ogsaa Hr. Royer-Collard sagde til Hr. Bignon (een af dem, der modsatte sig Forslaget: "Jeg troer, at De har fuldkommen Ret; men jeg vil dog stemme imod Dem, fordi Ministeriets Existents staaer paa Spil." Budgettet for det udenlandske Ministerium antoges den 23 Mai i de Deputeredes Kammer, til et Beløb af over 7. Millioner Fr. Debatterne vare ubetydelige, som en Følge af at Oppositionen er træt af at fægte til ingen Nytte. Desto større er Ministrenes Glæde over at have vundet frit Spillerum, hvorfor Hr. Thiers ogsaa dengang Garantien, for det græske Laan var antaget, yttrede: "har jeg ikke sagt det, at det er et godmodigt Kammer! Det har den bedste Villie, og det vilde være daarligt af os, om vi ikke benyttede det. Blot Hr. Corcelles meente, at 7 Millioner var meget formeget for en Diplomatie, som blot siger Ja til Alt. Den nuværende Forfatning holdt han for mageløs, siden den franske Politik har unddraget sig for alt Ansvar. Hr. Lafitte er ogsaa kommen tilkort med sit fra Ministrenes Udkast afvigende Forslag om det fynkende Fond. Jmellem aterFinantsministeren Hr. Humann og Statsraadspræsidenten, Marskal Soult, skal ikke herske den bedste Forstaaelse, da den Sidste imod sin Villie har maattet samtykke i de gjorte Jndskrænkninger i Krigsbudgettet for 1834. Jmidlertid, søger han at gjenvinde det Tabte og har derfor overgivet Kongen en konfidentiel Beretning om Fordelene af den almindelige Militair=Organisationsplan. Jfølge samme bør Armeens Effectiv-Styrke i intet Tilfælde være under 310,000 Md., og han søger derfor at udvirke en Tillægs=Kredit af omtrent 13 1/2 Millioner Fr. for 1834. Vel erklærer Ministeren, at han siden Juli 1830 aldrig har troet, at nogen enkelt Magt vilde vove at angribe Frankerig; men derimod har han holdt en Koalitionskrig, i Forbindelse med en Borgerkrig, for mulig. Kommissionen for Jndtægts=Budgettet har dog eenstemmig forkastet det ministerielle Lovudkast om Drikke skattens Forhøielse med 20 Millioner. J Forhandlingen, om den gamle Civillistes Liqvidation have Ministrene ogsaa seiret, da Hr. Schonen paastod, at det var hverken menneskeligt eller fransk, hvorpaa Hr. Salverte svarede: at det var endnu mindre menneskeligt og franskt, at plage Skatteyderne over deres Kræfter. Forslaget om Ægteskabs Skilsmisse er antaget med 171 imod 74 Stemmer, og den 25de antog Pairskammeret Departemental-Loven, med 98 imod 18 Stemmer.